
บันทึกข้อความ
ส่วนราชการ…..องค์การบริหารส่วนตำบลกะหรอ (สำนักงานปลัด)  
[bookmark: _GoBack]ที่  นศ ๗๒๔๐๑/ -                		 วันที่          มีนาคม    2562
เรื่อง  รายงานผลการเข้าร่วมโครงการฝึกอบรมเชิงปฏิบัติการบันทึกข้อมูลและการใช้งานระบบสารสนเทศ ศูนย์บริการข้อมูลบุคลากรท้องถิ่นแห่งชาติ ระยะที่ 2  
เรียน  นายกองค์การบริหารส่วนตำบลกะหรอ
		ตามที่นายกองค์การบริหารส่วนตำบลกะหรอ  ได้พิจารณาอนุมัติให้เข้าร่วมอบรม  ตามคำสั่ง อบต.กะหรอ ที่  065/2562  ข้าพเจ้า นางสาวจิรา  ทองบางพระ  ตำแหน่ง นักทรัพยากรบุคคลชำนาญการ  สังกัด สำนักงานปลัด องค์การบริหารส่วนตำบลกะหรอ เข้ารับการฝึกอบรมเชิงปฏิบัติการบันทึกข้อมูลและการใช้งานระบบสารสนเทศ ศูนย์บริการข้อมูลบุคลากรท้องถิ่นแห่งชาติ ระยะที่ 2   ระหว่างวันที่     27-28 กุมภาพันธ์ 2562  โรงแรมปุระนคร  อำเภอเมืองฯ  จังหวัดนครศรีธรรมราช    ซึ่งจัดโดยสำนักงานส่งเสริมการปกครองท้องถิ่นจังหวัดนครศรีธรรมราช   นั้น
		บัดนี้ ข้าพเจ้าได้เดินทางกลับมาจากการเข้ารับการอบรมหลักสูตรดังกล่าว ข้างต้นแล้วจึงขอรายงานผลการเข้ารับการอบรมตามแบบที่กำหนด เพื่อให้นายกองค์การบริหารส่วนตำบลกะหรอ ผู้บังคับบัญชาตามลำดับชั้นและพนักงานส่วนตำบลทุกท่านทราบ รายละเอียดได้แนบท้ายบันทึกข้อความนี้แล้ว
		จึงเรียนมาเพื่อโปรดทราบและพิจารณาต่อไป

(ลงชื่อ)                            ผู้รายงาน
                                                    (นางสาวจิรา  ทองบางพระ)
				       นักทรัพยากรบุคคลชำนาญการ

							……………………………………….

							(นางสาวจันทร์ทิพย์  ชัยชนะ)
					       หัวหน้าสำนักปลัดองค์การบริหารส่วนตำบลกะกรอ


 ……………………………………….					  ……………………………………………
สิบเอก……………………………					
           (กำแหง  กรงกรด)					     (นายมนัสพงค์  สุทธิเดช)
ปลัดองค์การบริหารส่วนตำบลกะหรอ			      นายกองค์การบริหารส่วนตำบลกะหรอ


แบบรายงานสรุปผลการเข้ารับการอบรม
องค์การบริหารส่วนตำบลกะหรอ  อำเภอนบพิตำ  จังหวัดนครศรีธรรมราช

โครงการ/หลักสูตร/เรื่อง โครงการฝึกอบรมเชิงปฏิบัติการบันทึกข้อมูลและการใช้งานระบบสารสนเทศ 
ศูนย์บริการข้อมูลบุคลากรท้องถิ่นแห่งชาติ ระยะที่ 2  
ชื่อ – สกุล นางสาวจิรา  ทองบางพระ   ตำแหน่ง  นักทรัพยากรบุคคลชำนาญการ   สังกัด   อบต.กะหรอ
๑. จำนวนผู้เข้ารับการอบรมในครั้งนี้ :	ประมาณจำนวน   185     คน
๒. ผู้เข้ารับการอบรมในครั้งนี้ : ๑. นักทรัพยากรบุคคลและผู้รับผิดชอบการบันทึกข้อมูลและดูแลระบบศูนย์บริการข้อมูลบุคลากรท้องถิ่นแห่งชาติ
			
๓. ระยะเวลาการฝึกอบรม : วันที่  27-28 กุมภาพันธ์ 2562  จำนวน  2  วัน 
๔. สถานที่อบรม :  ณ โรงแรมปุระนคร ถนนราชนิคม  ตำบลท่าวัง อำเภอเมือง จังหวัดนครศรีธรรมราช
๕. วิทยากรมาให้ความรู้ : ๑. คุณ อดิศร  สุนทรวิภาต วิทยากรจากกรมส่งเสริมการปกครองท้องถิ่น 
			  2. ตัวแทน ครู ก ของนครศรีธรรมราช 
					 
๖. เอกสารที่ได้รับจากการอบรม : ๑. คู่มือประกอบการฝึกอบรม จำนวน  1 เล่ม  
๗. งบประมาณที่ใช้ไป : ค่าธรรมเนียมลงทะเบียน  จำนวน  3,400.-บาท ค่าใช้จ่ายในการเดินทางไปราชการจำนวน   1,370.- บาท 
๘. ได้รับความรู้อะไรจากการเข้าอบรม ประชุม สัมมนา :  
 ความรู้พื้นฐานเกี่ยวกับการใช้งานระบบ ระบบลงทะเบียนและตรวจสอบสิทธิผู้ใช้งาน และขั้นตอนการสร้างและแก้ไขโครงสร้างส่วนราชการ	
	ระบบศูนย์บริการข้อมูลบุคลากรท้องถิ่นแห่งชาติระยะที่ 2 เป็นระบบขนาดใหญ่มีความเชื่อมโยงกับระบบศูนย์บริการข้อมูลบุคลากรท้องถิ่นแห่งชาติระยะที่ 1 มีเงื่อนไขการใช้งาน ความสัมพันธ์ ระหว่างข้อมูล และระบบย่อยต่างๆ ค่อนข้างซับซ้อน ดังนั้น เพื่อให้การใช้งานระบบเป็นไปอย่างมีประสิทธิภาพลดความผิดพลาดและสับสน ผู้ใช้งานจะต้องทำความเข้าใจภาพรวมการทำงานของระบบฯให้ชัดเจนก่อน
	ระบบฯระยะที่ 2 เป็นระบบที่ขยายความสามารถของระบบฯระยะที่ 1 จึงมีการใช้งานร่วมกัน
	โครงสร้างการใช้งานระบบฯ  สร้างข้อมูลพื้นฐานบุคคล และโครงสร้างหน่วยงาน สำหรับบุคลากรประเภทข้าราชการสามัญ พนักงานจ้าง ลูกจ้าง ให้ทำการสร้างจากระบบทะเบียนประวัติข้าราชการ (ก.พ.7) ซึ่งบุคคลที่ได้รับการสร้างขึ้นนี้ ยังไม่สามารถนำไปใช้งานใดๆในระบบได้ ต้องได้รับการเชื่อมโยงเข้ากับตำแหน่งใดตำแหน่งหนึ่ง ในหน่วยงานก่อน 
	สำหรับโครงสร้างหน่วยงานที่ไม่ใช่สถานศึกษา ให้ทำการสร้างจากระบบแผนอัตรากำลัง 3 ปี โดยสร้างตามโครงสร้างองค์กร ของอปท. ที่ใช้อยู่จริงในปัจจุบัน จากนั้นให้สร้างตำแหน่ง ตามกรอบอัตรากำลัง และโครงสร้างองค์กรของ อปท.
	สำหรับบุคลากรประเภทข้าราชการครูและบุคลากรทางการศึกษา สร้างข้อมูลพื้นฐานบุคคล โดยให้ทำการสร้างจากระบบทะเบียนประวัติข้าราชการครู (ก.พ.7) และวิทยฐานะ บุคคลที่ได้รับการสร้างขึ้นนี้ ยังไม่สามารถใช้งานใดๆ ในระบบต้องได้รับการเชื่อมโยงกับตำแหน่งในสถานศึกษาก่อน 
	การสร้างโครงสร้างสถานศึกษา และกรอบอัตรากำลัง ให้ทำการสร้างจากระบบแผนอัตรากำลัง 3 ปี โดยสร้างตามโครงสร้างองค์กรด้านการศึกษาของ อปท. ที่ใช้อยู่จริงในปัจจุบัน   จากนั้นให้สร้างตำแหน่งตามกรอบอัตรากำลัง และโครงสร้างองค์กรของ อปท.
	เชื่อมโยงบุคลการเข้ากับตำแหน่งเพื่อสร้างบุคลากร  โดยการเชื่อมโยงบุคคลที่สร้างขึ้นในขั้นตอนแรก เข้ากับตำแหน่งในหน่วยงานที่มีอยู่แล้ว หรือสร้างขึ้นใหม่ โดยกระทำในระบบทะเบียนประวัติ (ก.พ.7)  สำหรับบุคลากรทางการศึกษา ก็กระทำในระบบทะเบียนประวัติ ข้าราชการครู (ก.พ.7) และวิทยฐานะ
	การบันทึกรายละเอียด ประวัติการรับราชการ ประวัติคำสั่ง สิทธิการเบิกจ่าย ฯลฯ ระบบย่อยทั้ง 11 เมนู ให้บันทึกข้อมูลต่างๆ โดยละเอียด ถูกต้องและครบถ้วน เพราะข้อมูลเหล่านี้จะนำไปประมวลผลในระบบอื่นๆต่อไป 
ระบบลงทะเบียนและตรวจสอบสิทธิผู้ใช้งาน
	การกำหนดสิทธิ์นายทะเบียนประวัติ และเจ้าหน้าที่ทะเบียนประวัติ 
1.ปลัด อปท. ถือเป็นนายทะเบียนประวัติโดยตำแหน่ง ส่วนเจ้าหน้าที่ทะเบียนประวัติให้นักทรัพยากรเป็ผู้ปฏิบัติหน้าที่ 
2.ระบบนี้มีการแยกเจ้าหน้าที่ทะเบียนประวัติเป็น 2 ประเภท ได้แก่ เจ้าหน้าที่ทะเบียนประวัติข้าราชการสามัญ มีหน้าที่จัดการข้อมูลข้าราชการ พนักงานจ้าง และลูกจ้างสามัญ และเจ้าหน้าที่ทะเบียนประวัติครู มีหน้าที่จัดการข้อมูลครูและบุคลากรทางการศึกษา ดังนั้นจึงต้องมีการกำหนดบุคลากรให้มีหน้าที่เป็นนายทะเบียนประวัติ เจ้าหน้าที่ทะเบียนประวัติข้าราชการสามัญ และเจ้าหน้าที่ทะเบียนประวัติครู (ฝึกปฏิบัติจริง)
ขั้นตอนและวิธีการบันทึกข้อมูลทั่วไปของบุคคล ขั้นตอนและวิธีการสร้างกรอบอัตรากำลัง ขั้นตอนและวิธีการเชื่อมโยงข้อมูลบุคคลเข้ากับกรอบอัตรากำลัง (ฝึกปฏิบัติจริง) 
การบันทึกข้อมูลระบบทะเบียนประวัติข้าราชการครู (ก.พ.7) (ฝึกปฏิบัติจริง)
ระบบการเลื่อนขั้นเงินเดือนข้าราชการและระบบการลา (ฝึกปฏิบัติจริง)
ระบบสืบค้นกฎหมายและระเบียบงานบุคคลและ ระบบchatbot (ฝึกปฏิบัติจริง) 
ระบบบัตรประจำข้าราชการ ระบบสลิปเงินเดือน และระบบหนังสือรับรองเงินเดือนและบุคคล (ฝึกปฏิบัติจริง) 
ระบบการบริหารงานบุคคล(โอนย้าย) ระบบบันทึกค่าใช้จ่ายตามมาตรา 35 และระบบบันทึกผลการเบิกจ่ายเงินรางวัลประจำปีและทุนการศึกษา (ฝึกปฏิบ้ติจริง) 
สุดท้ายสำหรับเรื่องทั่วไปที่มีการพูดถึงการบันทึกทะเบียนประวัติด้วยระบบมือ ต่อไปจะไม่ต้องมีการคัดลอกทะเบียนประวัติ เนื่องจาก จะปรับใช้ทั้ง อบจ. อบต.เทศบาล ให้มีรูปแบบเดียวกัน   การบันทึกรายละเอียดในทะเบียนประวัติด้วยระบบมือ สามารถทำได้ให้เป็นไปในแนวทางเดียวคือ หากมีการบันทึกระบบตัวเลขอารบิก ก็ควรจะบันทึกให้เหมือนกันต่อไป ไม่ควรอักษรไทยบ้าง อารบิกบ้าง  และรูปแบบการเขียนวันเดือนปี เกิด ตัวอย่าง คือ  1 มกราคม  2530 (หนึ่งมกราคมสองพันห้าร้อยสามสิบ)ต้องมีคำอ่านเป็นตัวหนังสือห้อยท้ายด้วย
 
	เรื่อง
	วิธีปฏิบัติ

	การบันทึกในบัตรประวัติเลขไทยหรืออารบิก
	ให้เลือกลงอย่างใดอย่างหนึ่งเพื่อเกิดความสวยงามและเป็นไปในทางเดียวกัน 

	การบันทึกวันเดือนปีเกิด
	ให้บันทึกห้ามย่อและมีคำอ่านเป็นตัวหนังสือห้อยท้าย

	การบันทึกวุฒิการศึกษา
	บันทึกตั้งแต่ประถมจนถึงสูงสุด

	การบันทึกคำสั่งลงในบัตรทะเบียนประวัติ
	ควรจะลงเฉพาะที่เป็นคำสั่งเท่านั้น

	การลงประวัติการฝึกอบรม
	ควรลงเฉพาะโครงการที่ตรงกับมาตรฐานตำแหน่ง

	การบันทึกวันเกษียณอายุ
	ก่อนวันเกิด 1 วัน 

	ปีที่เกษียณอายุ
	เกิดหลัง 30 กันยายน บวกเพิ่ม 1 หลังอายุครบ 60

	การบันทึกผ่านทดลองปฏิบัติราชการ
	ทำเป็นคำสั่งบันทึกลงทะเบียนประวัติ


	
๙. ความรู้ที่ได้นำไปปฏิบัติในตำแหน่งหน้าที่อย่างไร :
	  - สามารถนำความรู้ที่ได้รับจาการฝึกอบรม มาปฏิบัติงานโดยการบันทึกข้อมูลในระบบบุคลากรท้องถิ่นแห่งชาติ ให้ทันภายในกำหนด 3 เดือน ที่จะมีการปิดระบบ    

๑๐. ปัญหา/อุปสรรคที่เจอจากการอบรม  :
	1 สถานที่อบรมมีความคับแคบเนื่องจากผู้เข้าอบรม มีจำนวนมากและ มีการฝึกปฏิบัติการทุกคนโดยใช้คอมพิวเตอร์ที่นำไปเองคนละ 1 เครื่องจึงเกิดความแออัด
	2 อุปกรณ์ที่นำไปใช้ในการอบรมไม่พร้อมเนื่องจาก ไม่มีเครื่องคอมพิวเตอร์พกพาสำหรับอบรมของสำนักงานปลัด   

๑๑. ความต้องการสนับสนุนจากผู้บังคับบัญชา  :
	ตั้งงบประมาณสำหรับสนับสนุนการบันทึกข้อมูลตามที่กรมส่งเสริมแนะนำ คือ ควรจะมีเครื่องสแกนเนอร์  เครื่องโน้ตบุคพกพาที่สเป็คสูง และมีเครื่องสำหรับอ่านบัตรประชาชนทุกคน 
๑๒. ข้อเสนอแนะ  :
	ควรจะมีการตั้งเครื่องคอมพิวเตอร์ที่มีศักยภาพในการปฏิบัติงานกับระบบอินเตอร์เน็ต ที่มีความเร็วสูง ทั้งแบบตั้งโต๊ะและแบบพกพา 

				(ลงชื่อ)..........................................ผู้รายงาน
				       (นางสาวจิรา  ทองบางพระ)
				     นักทรัพยากรบุคคลชำนาญการ

